ทีมไบเดนปัดข้อหาทางเพศ-โอบามาเชียร์
บารัค โอบามา อดีตประธานาธิบดีสหรัฐฯ ประกาศสนับสนุนนายโจ ไบเดน อดีตรองประธานาธิบดีที่เคยทำงานร่วมกันมากว่า 8 ปี เป็นผู้แทนพรรคเดโมแครตชิงตำแหน่งประธานาธิบดีในวันที่ 3 พ.ย. โอบามาเผยเมื่อวันที่ 14 เม.ย.ว่า ไบเดนสามารถสร้างเอกภาพและเยียวยาประเทศชาติที่กำลังเผชิญห้วงเวลาดำมืดที่สุดช่วงหนึ่ง เชื่อว่าไบเดนมีคุณสมบัติครบเพื่อเป็นประธานาธิบดี เคยช่วยเขารับมือการระบาดของไข้หวัดใหญ่สายพันธุ์ H1N1 และป้องกันไวรัสอีโบลาไม่ให้ระบาดใหญ่ทั่วโลก (pandemic) ส่วนไบเดน วัย 77 ปี ทวีตข้อความขอบคุณโอบามาโดยทันที ก่อนหน้านี้ เบอร์นี แซนเดอร์ส คู่แข่งคนสุดท้ายเพิ่งประกาศสนับสนุนไบเดนเช่นกัน หลังถอนตัวก่อนหน้านั้นแล้วด้านเวอร์นอน โจนส์ ส.ส.ท้องถิ่นของพรรคเดโมแครตแห่งรัฐจอร์เจีย ประกาศสนับสนุนประธานาธิบดีโดนัลด์ ทรัมป์ในการเลือกตั้งสมัย 2 เพราะมีผลงานด้านเศรษฐกิจและปฏิรูปกระบวนการยุติธรรมทางอาญา ส่วนทารา รีด วัย 56 ปี เผยกับสื่อสหรัฐฯ หลายฉบับระบุถูกไบเดนคุกคามทางเพศเมื่อเกือบ 30 ปีก่อนขณะอยู่ทีมผู้ช่วยของไบเดน แต่ทีมหาเสียงของไบเดนปฏิเสธ รีดเป็น 1 ในผู้หญิง 8 คนระบุว่าถูกไบเดนกอด จูบหรือสัมผัสในท่าทางที่ทำให้รู้สึกอึดอัดแต่ไม่มีใครกล่าวหาถูกไบเดนคุกคามทางเพศ.
บารัค โอบามา อดีตประธานาธิบดีสหรัฐฯ ประกาศสนับสนุนนายโจ ไบเดน อดีตรองประธานาธิบดีที่เคยทำงานร่วมกันมากว่า 8 ปี เป็นผู้แทนพรรคเดโมแครตชิงตำแหน่งประธานาธิบดีในวันที่ 3 พ.ย.
เลือกตั้งสหรัฐ,เลือกตั้งประธานาธิบดีสหรัฐฯ,ประธานาธิบดีสหรัฐ,โจ ไบเดน,บารัค โอบามา,โดนัล ทรัมป์,ข่าววันนี้